
Ministru kabineta noteikumi Nr. 290
Rīgā 2026. gada 26. maijā (prot. Nr. 29 19. §)
Grozījumi Ministru kabineta 2023. gada 15. augusta noteikumos Nr. 460 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.5. pasākuma "Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 15. augusta noteikumos Nr. 460 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.5. pasākuma "Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" īstenošanas noteikumi" (Latvijas Vēstnesis, 2023, 161. nr.; 2024, 146. nr.; 2026, 22. nr.) šādus grozījumus:
· 1. Izteikt 13.1 punktu šādā redakcijā:
· "13.1 Projekta iesniedzējs sadarbības partnera statusā pasākumā var iesaistīt:
· 13.11. šo noteikumu 21.2. apakšpunktā minētās atbalstāmās iestādes, kurām tiek piešķirts komercdarbības atbalsts saskaņā ar šo noteikumu VII nodaļu;
· 13.12. Nacionālo veselības dienestu (turpmāk – dienests) un Veselības inspekciju (turpmāk – inspekcija), kas saskaņā ar to darbību regulējošajiem normatīvajiem aktiem piedalās pasākuma īstenošanā un sniedz to rīcībā esošo informāciju."
· 2. Izteikt 13.2 punktu šādā redakcijā:
· "13.2 Finansējuma saņēmējs atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, slēdz sadarbības līgumus ar sadarbības partneriem, kontrolē līgumu izpildi un novērš dubultā finansējuma riskus. Šo noteikumu 13.11. apakšpunktā minētajiem sadarbības partneriem sadarbības līgumā papildus iekļauj vismaz šādus nosacījumus:
· 13.21. komercdarbības atbalsta nosacījumus;
· 13.22. šo noteikumu 21.6. apakšpunktā minēto nosacījumu un tā izpildes uzraudzības kārtību, tai skaitā  dokumentācijas uzraudzības un pārskatu sniegšanas kārtību;
· 13.23. pārskatu un citas informācijas iesniegšanas kārtību, kā arī dokumentu glabāšanas termiņus."
· 3. Izteikt 16. punktu šādā redakcijā:
· "16. Šo noteikumu 15.1. apakšpunktā minētās atbalstāmās darbības attiecināmās izmaksas saskaņā ar Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Regula Nr. 2021/1060), 55. panta 1. punktu projekta iesniegumā plāno kā vienu izmaksu pozīciju, piemērojot vienoto izmaksu likmi 13 procentu apmērā no pārējām šo noteikumu 34. punktā minētajām projekta tiešajām attiecināmajām īstenošanas izmaksām. Minētās atbalstāmās darbības ietvaros ir attiecināmas finansējuma saņēmēja projekta vadības personāla un īstenošanas personāla atlīdzības izmaksas un šo noteikumu 13.12. apakšpunktā minēto sadarbības partneru projekta īstenošanas personāla atlīdzības izmaksas par dalību pasākuma īstenošanā atbilstoši kompetencei."
· 4. Izteikt 21. punktu šādā redakcijā:
· "21. Uz šo noteikumu 17. punktā noteiktajām vienreizējām kompensācijām var pretendēt šo noteikumu 17. punktā minētās ārstniecības personas (turpmāk – kompensācijas pretendents vai kompensācijas saņēmējs) darbam prioritārajās jomās, tas ir, sirds un asinsvadu slimības, onkoloģija, psihiskā veselība, mātes un bērna veselības aprūpe, retās slimības, paliatīvā aprūpe, medicīniskā rehabilitācija, un ar šīm jomām saistītajās profesijās un specialitātēs (turpmāk – atbalstāmās specialitātes), ja ir spēkā šādi nosacījumi:
· 21.1. atbalstāmās profesijas un specialitātes ir minētas pasākumam izstrādātajā Cilvēkresursu piesaistes plānā (turpmāk – Cilvēkresursu plāns);
· 21.2. ārstniecības iestādei ir noslēgts līgums ar dienestu par valsts apmaksāto veselības aprūpes pakalpojumu sniegšanu Latvijā, tai skaitā zobārstam – par zobārstniecības pakalpojumu sniegšanu, saskaņā ar normatīvajiem aktiem par veselības aprūpes pakalpojumu organizēšanas un samaksas kārtību vai noteikts deleģējums nodrošināt veselības aprūpes pakalpojumus (turpmāk – atbalstāmā iestāde);
· 21.3. pretendents nav strādājis kompensācijas pretendenta pieteikumā norādītajā atbalstāmajā profesijā un specialitātē Cilvēkresursu plānā norādītajā atbalstāmajā iestādē;
· 21.4. ja kompensācijas pretendents pieteikumu iesniedzis līdz 2025. gada 31. decembrim, viņš šo noteikumu spēkā stāšanās dienā nav strādājis atbalstāmajā specialitātē atbalstāmajā iestādē. Kompensācijas pretendenta atbilstību pārbauda pēc stāvokļa šo noteikumu spēkā stāšanās datumā – 2023. gada 23. augustā;
· 21.5. ja kompensācijas pretendents pieteikumu iesniedzis, sākot ar 2026. gada 1. janvāri, viņš 2026. gada 1. janvārī nav strādājis atbalstāmajā specialitātē atbalstāmajā iestādē. Kompensācijas pretendenta atbilstību pārbauda pēc stāvokļa 2026. gada 1. janvārī;
· 21.6. kompensācijas pretendents saskaņā ar šo noteikumu 21.4. un 21.5. apakšpunktu  strādā atbalstāmajā iestādē atbalstāmajā specialitātē valsts apmaksāto veselības aprūpes pakalpojumu sniegšanā, un kompensācijas pretendentam ar atbalstāmo iestādi ir noslēgts darba līgums par normālo (tai skaitā saīsināto) darba laiku neatkarīgi no darba laika organizācijas (piemēram, nakts darbs, maiņu darbs vai summētais darba laiks). Darba līgums ir noslēgts vismaz uz trim gadiem no kompensācijas līguma noslēgšanas brīža."
· 5. Izteikt 25. punktu šādā redakcijā:
· "25. Šo noteikumu 21.4. un 21.5. apakšpunktā minētais nosacījums nav attiecināms uz šo noteikumu 17.1. apakšpunktā minēto ģimenes ārstu, ja ģimenes ārsts konkrētajā periodā ir strādājis ģimenes ārsta praksē, bet tam nav sava pacientu saraksta."
· 6. Izteikt 29. punktu šādā redakcijā:
· "29. Lai kontrolētu šo noteikumu 21.6. apakšpunktā ietverto prasību izpildi, kā arī pamatojoties uz finansējuma saņēmēja pieprasījumu, atbalstāmā iestāde sniedz informāciju par kompensācijas saņēmēja darba apjomu valsts apmaksāto veselības aprūpes pakalpojumu sniegšanā trīs gadus kopš šo noteikumu 22. punktā minētā kompensācijas līguma noslēgšanas brīža."
· 7. Izteikt 30. punktu šādā redakcijā:
· "30. Ja šo noteikumu 21.4. un 21.5. apakšpunktā  minētā atbalstāmā iestāde pēc savas iniciatīvas izbeidz šo noteikumu 21.2. apakšpunktā minētā līguma darbību vai samazina kompensācijas saņēmēja darba apjomu, kompensācijas saņēmējam ir tiesības iesniegt iesniegumu ar lūgumu turpināt darbu atbalstāmajā specialitātē citā atbalstāmajā iestādē, ja tiek izpildīti šo noteikumu 21.2. un 21.6. apakšpunktā minētie nosacījumi un saņemts konsultatīvās darba grupas lēmums par atbalstāmās iestādes maiņas pamatotību un sadarbības iestādes lēmums par komercdarbības atbalsta piešķiršanu atbalstāmajai iestādei, kurā darbu turpinās kompensācijas saņēmējs."
· 8. Izteikt 30.1 punktu šādā redakcijā:
· "30.1 Ja šo noteikumu 21.4. un 21.5. apakšpunktā minētā atbalstāmā iestāde pārtrauc deleģēto funkciju nodrošināšanu, kompensācijas saņēmējam ir tiesības iesniegt iesniegumu ar lūgumu turpināt darbu atbalstāmajā specialitātē citā atbalstāmajā iestādē, ja tiek izpildīti šo noteikumu 21.2. un 21.6. apakšpunktā minētie nosacījumi un saņemts konsultatīvās darba grupas lēmums par atbalstāmās iestādes maiņas pamatotību."
· 9. Izteikt 35. punktu šādā redakcijā:
· "35. Pasākuma ietvaros finansējuma saņēmējs izveido konsultatīvu darba grupu. Konsultatīvās darba grupas sastāvā pastāvīgo locekļu statusā ar balsstiesībām pieaicina Veselības ministrijas, dienesta un inspekcijas pārstāvjus."
· 10. Izteikt 48.1 punktu šādā redakcijā:
· "48.1 Šo noteikumu 13.11. apakšpunktā minētā sadarbības partnera atbilstību komercdarbības atbalsta piešķiršanai pārbauda sadarbības iestāde."
· 11. Izteikt 49. punktu šādā redakcijā:
· "49. Šo noteikumu 13.11. apakšpunktā minētajam sadarbības partnerim, kuram saskaņā ar normatīvajiem aktiem par veselības aprūpes pakalpojumu organizēšanu un samaksu ar dienestu ir noslēgts līgums par valsts apmaksāto veselības aprūpes pakalpojumu sniegšanu, šo noteikumu 17. punktā minētās vienreizējās kompensācijas piešķiramas saskaņā ar šīs nodaļas nosacījumiem un tās ir uzskatāmas par komercdarbības atbalstu, ko piešķir sadarbības iestāde. Kompensācijas saņemšana neierobežo kompensācijas saņēmēja tiesības ārpus šo noteikumu 21.6.  apakšpunktā minētajiem pienākumiem iesaistīties maksas veselības aprūpes pakalpojumu sniegšanā un citu saimniecisko darbību veikšanā."
· 12. Papildināt ar VIII nodaļu šādā redakcijā:
· "VIII. Noslēguma jautājums
· 56. Kompensācijas pieteikumus, kuri Veselības ministrijā saņemti laikposmā no 2026. gada 1. janvāra līdz 2026. gada 2. februārim un par kuriem nav pieņemts lēmums par kompensācijas piešķiršanu vai pieteikuma noraidīšanu, finansējuma saņēmējs izvērtē atbilstoši šo noteikumu 21.4. apakšpunktam, pārbaudot pretendenta atbilstību pēc stāvokļa 2023. gada 23. augustā."

